Safta-genomineerde reekse en flieks wat jy aanlyn kan kyk - Maroela Media
Die benoemings vir die 2019 Safta-toekennings (die Suid-Afrikaanse rolprent-en-televisiepryse) is pas aangekondig en jy kan nou van dié Afrikaanse reekse en flieks aanlyn kyk.
Op soek na die beste Afrikaanse vermaak? Hierdie 2019 Safta-genomineerde reekse en flieks is nou op Showmax en DStv Now beskikbaar.
Kanarie: 5 benoemings
Dié bekroonde grootwordverhaal, 'n musikale oorlogfliek, speel af in die mid-1980's. Dit is 'n uitbeelding van liefde en vryheid teen die verdrukkende agtergrond van apartheid.
Huur dit op DStv Box Office vanaf 15 Februarie
Suidooster: 4 benoemings
Drie gesinne van Kaapstad maak hul bestaan in die winkelsentrum Suidooster, geleë in die fiktiewe buurt Ruiterbosch. Dié sepie handel oor die uitdagings en suksesse van 'n multikulturele gemeenskap. Hierdie kykNET-sepie is genomineer vir mees gewilde TV-sepie/telenovela.
Kyk S1-S3 op Showmax en S4 op DStv Now
Getroud Met Rugby: 4 benoemings
Hierdie gewilde kykNET-reeks wat 'n sepie geword het, handel oor die stryd op en buite die rugbyveld. Van nuwe babas tot nuwe boeke – almal probeer wen en sommige karakters sal enige prys betaal om dit te laat gebeur…
Kyk S1-S2 op Showmax en S3 op DStv Now
Hotel: 3 benoemings
kykNET se Afrikaanse mokumentêr handel oor 'n middeljarige hotelbestuurder, Ferdie Kruger (James Borthwick), wat sukkel om die deure van sy hotel in Mpumalanga oop te hou. Grapjas Schalk Bezuidenhout is ook in dié reeks te sien as Danny, die ongeluksvoël-portier.
Kyk Hotel S1 – S2 op Showmax en S3 op DStv Now
Elke Skewe Pot: 3 benoemings
Daar is 'n sielsgenoot vir almal. Dis hierdie vier vroue en hul pasmaat-agentskap se werk om hulle op te spoor in dié grappige kykNET-komediereeks.
Kyk Elke Skewe Pot S1-S2 op Showmax
Meerkat Maantuig: 3 benoemings
Ná haar pa se afsterwe ontdek Gideonette sy is die laaste oorblywende familielid op wie die vloek van die Gideon de La Reys rus in dié kykNET-fliek.
Kyk Meerkat Maantuig op DStv Now
Fynskrif: 3 benoemings
kykNET se Fynskrif speel af in Kaapstad en fokus op die gebeure en personeellede van die regsfirma Van Wyk & Vennote. Daar is egter nie enige hofdrama nie, omdat die maatskappy siviele, nie-strafregtelike sake hanteer. Verwag drama buite die hof wanneer die karakters se persoonlike lewens in die kantoor afspeel.
Kyk Fynskrif S1 op Showmax
Knapsekêrels: 2 benoemings
Dié kykNET-reeks speel af in Johannesburg en vertel die storie van vier uiteenlopende families. Die Bekkers, Zimmermans, Davids en Fortuins leer mekaar beter ken wanneer 'n lid van elke gesin in die stryd om oorlewing in die groot stad vasgevang word.
Kyk Knapsekêrels S1 op Showmax
Binnelanders: 2 benoemings
Dié kykNET-sepie speel af in 'n fiktiewe privaat hospitaal in Pretoria en fokus op die uitdagings, trauma en beproewings van die personeel en pasiënte.
Kyk Binnelanders van die begin af op Showmax en kyk die jongste episodes op DStv Now
Wonderlus: 1 benoeming
Ná 'n huwelikseremonie skeef loop, ontdek die bedroefde bruidegom onverwags die liefde van sy lewe in dié wonderlike kykNET-fliek wat 'n dapper kykie op die liefde bied.
Kyk Wonderlus op DStv Now en Showmax
Susters: 1 benoeming
Drie vervreemde susters word herenig ná die afsterwe van hul ma en hulle vat die langpad deur die Karoo. Verwag fantastiese uitrustings in dié kykNET-produksie, want dit is genomineer vir Beste Prestasie in Kostuumontwerp.
Kyk Susters op DStv now.
Parlement Parlement: 1 benoeming
Suid-Afrika se beste komediante neem deel aan dié grappige kletsprogram en debatteer tong-in-die-kies oor huidige nuusgebeure.
Kyk Parlement Parlement S1 op Showmax
MultiChoice kraai koning as uitsaaier en spog met 149 Safta-benoemings. Dit sluit programme in met die meeste benoemings in al die hoofkategorieë: vollengte fliek, TV-komedie, TV-drama, sepie en telenovela.